Ad-Dahr
<s>U ime Allaha, Milostivog, Samilosnog!</s><s>1. Zar je to davno bilo kad čovjek nije bio spomena vrijedan?</s>

<s>2. Mi čovjeka od smjese sjemena stvaramo da bismo ga na kušnju stavili i činimo da o­n čuje i vidi;</s>

<s>3. Mi mu na Pravi put ukazujemo, a njegovo je da li će zahvalan ili nezahvalan biti;</s>

<s>4. Mi smo za nevjernike okove i sindžire i oganj razbuktali pripremili.</s>

<s>5. Čestiti će iz pehara piti kamforom začinjeno piće</s>

<s>6. sa izvora iz kojeg će samo Allahovi štićenici piti, i koji će kuda hoće bez muke razvoditi.</s>

<s>7. o­ni su zavjet ispunjavali plašeći se Dana čija će kob svuda prisutna biti,</s>

<s>8. i hranu su davali - mada su je i sami željeli - siromahu i siročetu i sužnju.</s>

<s>9. "Mi vas samo za Allahovu ljubav hranimo, od vas ni priznanja ni zahvalnosti ne tražimo!</s>

<s>10.</s><s>Mi se Gospodara našeg bojimo, o­nog Dana kada će lica smrknuta i namrgođena biti."</s>

<s>11.</s><s>I njih će Allah strahote toga Dana sačuvati i blaženstvo i radost im darovati</s>

<s>12. i Džennetom i svilom ih za o­no što su trpjeli nagraditi:</s>

<s>13. naslonjeni na divanima, o­ni u njemu ni mraz ni žegu neće osjetiti,</s>

<s>14. i blizu će im hladovina njegova biti, a plodovi njegovi će im na dohvat ruke stajati.</s>

<s>15.</s><s>Služiće ih iz srebrenih posuda i čaša prozirnih,</s>

<s>16. prozirnih, od srebra, čiju će veličinu prema željama njihovim odrediti.</s>

<s>17.</s><s>U njemu će iz čaše piće inbirom* začinjeno piti</s>

<s>18. sa izvora u Džennetu, koji će se Selsebil zvati.</s>

<s>19.</s><s>Služiće ih vječno mlada posluga - da ih vidiš, pomislio bi da su biser prosuti.</s>

<s>20.</s><s>I kud god pogledaš, vidjećeš udobnost i carstvo prostrano.</s>

<s>21.</s><s>Na njima će biti odijela od tanke zelene svile, i od teške svile, nakićeni narukvicama od srebra, i daće im Gospodar njihov da piju čisto piće.</s>

<s>22.</s><s>"To vam je nagrada; vaš trud je dostojan blagodarnosti!"</s>

<s>23.</s><s>Od vremena do vremena Mi objavljujemo Kur’an tebi,</s>

<s>24. zato izdrži do odluke Gospodara tvoga, i ne slušaj ni grješnika ni nevjernika njihova!</s>

<s>25.</s><s>I spominji ime Gospodara svoga ujutro i predvečer,</s>

<s>26. i u jednom dijelu noći radi njega molitvu obavljaj, i dugo ga noću hvali?</s>

<s>27.</s><s>A ovi, o­ni život na ovom svijetu vole doista, a ništa ih se ne tiče Dan tegobni, koji ih čeka.</s>

<s>28.</s><s>Mi ih stvaramo i zglobove im vezujemo, a ako htjednemo, zamijenićemo ih njima sličnim.</s>

<s>29.</s><s>Ovo je pouka, pa ko hoće držaće se puta koji Gospodaru njegovu vodi -</s>

<s>30. a vi ćete htjeti samo o­no što Allah hoće - Allah, uistinu, sve zna i mudar je,</s>

<s>31. o­n koga hoće uvodi u milost Svoju, a nevjernicima je pripremio tešku patnju.</s>

<s>(Kur'an Časni)</s>

